Zásahová jednotka

Zásahová jednotka alebo (hovorovo) kukláči alebo zásahovka je slovenské pomenovanie pre príslušníka policajnej zásahovej jednotky. Hovorový výraz sa zaužíval kvôli charakteristickej kukle, ktorou si príslušníci týchto jednotiek maskujú tvár, aby nedošlo k odhaleniu ich identity. Samotní príslušníci týchto útvarov toto pomenovanie nepoužívajú a skôr ho považujú za hanlivé. 

Medzi slovenské útvary, ktoré verejnosť takto označuje patrí:
 Útvar osobitného určenia Prezídia Policajného zboru (skratka ÚOU)
 Zásahová skupina Národnej kriminálnej agentúry Prezídia Policajného zboru (ZS NAKA)
 Odbor špeciálnej ochrany Úradu pre ochranu ústavných činiteľov a diplomatických misií Ministerstva vnútra SR
 Zásahová jednotka Úradu hraničnej a cudzineckej polície (oficiálny plný názov „Zásahová a výcviková jednotka mobilnej zásahovej jednotky Policajného zboru Riaditeľstva hraničnej polície Sobrance“)
 Pohotovostný policajný útvar (PPÚ; oficiálny plný názov „Pohotovostný policajný útvar Odboru poriadkovej polície Krajského riaditeľstva Policajného zboru v (mesto)“)
 Jednotka služobných zákrokov Kriminálneho úradu finančnej správy (spadá pod Ministerstvo financií SR)
 Zásahová jednotka Špeciálnej zásahovej skupiny Zboru väzenskej a justičnej stráže (ZJ ZVJS; spadá pod Ministerstvo spravodlivosti SR)

Zásahové jednotky v zahraničí 
Medzi najznámejšie zahraničné jednotky podobného charakteru patrí:
 Česko: Útvar rychlého nasazení (URNA)
 Francúzsko: Groupe d'Intervention de la Gendarmerie Nationale (GIGN)
 Kanada: u torontskej (metropolitnej) polície Emergency Task Force (ETF), federálne pôsobí Emergency Response Team Kanadskej kráľovskej jazdnej polície (RCMP)
 Nemecko: Grenzschutzgruppe 9 (GSG 9)
 Rusko: federálna jednotka Ministerstva vnútra RF Отряд мобильный особого назначения - Otriad mobiňij osobovo naznačenja (OMON)
 Spojené kráľovstvo: u Londýnskej metropolitnej polície Specialist Crime and Operations Specialist Firearms Command (SCO19)
 USA: u väčšiny mestských a okresných (šerif) polícií Special Weapons And Tactics (SWAT; príslušníci SWAT ale nenosia vždy kukly), napr. u newyorskej (mestskej) polície Emergency Service Unit (ESU)

Polícia